aoo C. PLINII HIST. NAT. LIB. XXXlVI. 



De chernite , de poro. 



XXVIII. Mitior est autem servandis corporibus, nec 

 absumendis chernites , ebori simillimus , in quo Darium 

 conditum ferunt : parioqu similis candore et duritia, 

 minus tamen ponderdsus, qui porus vocatur. 



Theophrastus auctor est et translucidi lapidis in 

 iEgypto , quem chio similem ait : quod fortassis tune 

 fuerit , quoniam et ii desinunt , et novi reperiuntur. 

 Assius gustu salsus podagras lenit, pedibus in vase ex 

 eo cavato inditis. Praeterea omnia crurum vitia in iis 

 lapicidinis sanantur, quum in metallis omnibus crura 

 vitientur. Ejusdem lapidis flos appellatur, in farinam 

 mollis, ad quaedam perinde efficax. Est autem similis 

 pumici rufo. Admixtus aeri cyprio, mammarum vitia 

 emendat : pici autem resinaeve , strumas et panos discu- 

 tit. Prodest et phthisicis linctu. Cum melle vetera ul- 

 cra ad cicatricem perducit : excrescentia erodit. Et ad 

 bestiarum morsus utilis. Repugnantia curationi , ac sup- 

 purata siccat. Fit et cataplasma ex eo podagricis , mixto 

 fabae lomento. 



De lapidibus osseis ; de palmatis ; de taenariis ; de nigris 

 mannoribus. 



XXIX. 18. Idem Theophrastus et Mucianus esse ali- 

 quos lapides qui pariant, credunt. Theophrastus auctor 



